Σκερ μπουρέκ – το επίσημο αμυγδαλωτό της Κόνιτσας
Ένα παλιό γλυκό της Κόνιτσας που θυμίζει το γνωστό αμυγδαλωτό των νησιών μας, αλλά σε πιο περίτεχνη εκδοχή, αφού το τυλίγουν σε ζαχαρόπαστα και το αρωματίζουν με ροδόνερο.
350-400 γρ. αμύγδαλα λευκά, 100 γρ. ζάχαρη άχνη, 1 κουτ. σούπας ροδόσταγμα-ροδόνερο (γκιουλς), 2,5 κιλά έτοιμη λευκή ζαχαρόπαστα καλής ποιότητας (τη βρίσκουμε σε καταστήματα  με είδη ζαχαροπλαστικής, σε ζαχαροπλαστεία και σε μεγάλα σούπερ μάρκετ) , μερικές σταγόνες βρώσιμο ροδέλαιο (σε μπαχαράδικα), κορν φλάουρ για το άνοιγμα της ζαχαρόπαστας
Για να ετοιμάσουμε το σκερ μπουρέκ καβουρδίζουμε τα αμύγδαλα καλά (στον φούρνο, στους 160°C για 10 λεπτά) και αφού κρυώσουν τα πολτοποιούμε στο γουδί ή τα χτυπάμε στο μπλέντερ μέχρι να γίνουν σκόνη.Αναμειγνύουμε την αμυγδαλόσκονη με τη ζάχαρη άχνη και το ροδόσταγμα, τα ανακατεύουμε καλά και πλάθουμε 50 μικρά μπαλάκια.Ραντίζουμε με μερικές σταγόνες ροδέλαιο τη ζαχαρόπαστα και τη ζυμώνουμε με  τα χέρια μας να αρωματιστεί καλά και να μαλακώσει.Την ακουμπάμε σε μια επιφάνεια εργασίας πασπαλισμένη με κορν φλάουρ, πασπαλίζουμε και την ίδια τη ζαχαρόπαστα και με έναν πλάστη την ανοίγουμε σε πολύ λεπτό φύλλο, πάχους περίπου 3 χιλιοστών.Από το φύλλο της ζαχαρόπαστας κόβουμε 50 μικρά δισκάκια μεγέθους περίπου όσο  το στόμιο ενός φλιτζανιού του ελληνικού καφέ.Στο κέντρο από κάθε πιτάκι τοποθετούμε  ένα μπαλάκι αμυγδάλου και το τυλίγουμε καλά με τη ζαχαρόπαστα, πλάθοντάς το στο τέλος για να εξαφανίσουμε τις γραμμές στο σημείο της ένωσης.Τοποθετούμε τα σκερ μπουρέκ σε πιατέλα πασπαλισμένη με ζάχαρη άχνη και τα  αφήνουμε να στεγνώσουν.Αν θέλουμε να τα διατηρήσουμε για περισσότερες μέρες,  τα κλείνουμε αεροστεγώς σε ένα αποθηκευτικό δοχείο.Λίγο πριν τα σερβίρουμε,  τα πασπαλίζουμε με κοσκινισμένη ζάχαρη άχνη.
Αμύγδαλα,Ζάχαρη